12. Anlægsbevilling til vej- og trafiksikkerhedsprojekter 2021 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om offentlige veje, Færdselsloven
SAGENS INDHOLD
Byrådet skal i denne sag tage stilling til udmøntning af rådighedsbeløbene til vejprojekter og 
trafiksikkerhedsprojekter. Der er i Budget 2021-24 afsat 1,5 mio. kr. til mindre vejanlægsprojekter (A-236) 
og 2,0 mio. kr. til trafiksikkerhedsprojekter (A-234).
Teknik og Miljø har siden 2016 benyttet en prioriteringsmodel til at understøtte den politiske prioritering på 
området. På baggrund af prioriteringsmodellen er der udarbejdet ”Prioriteringskatalog for vej-, cykelsti- og 
trafiksikkerhedsprojekter 2021”. Se vedlagte bilag 1.
Prioriteringskataloget rummer i alt 125 projekter. Projekterne i prioriteringskataloget er fremkommet på 
baggrund af politiske ønsker, politiets registrerede færdselsuheld, borgerhenvendelser og forvaltningens 
egne undersøgelser. 
Projekterne i kataloget prioriteres ud fra følgende fem parametre: ”Trafiksikkerhed”, ”Fremkommelighed”, 
”Skolevejsforhold”, ”Forhold for cyklister og fodgængere” og ”Miljø og sundhed”. Anvendelsen af 
parametrene er beskrevet i vedlagte bilag.
VURDERING
Teknik og Miljø har vurderet de enkelte projekters effekt, og på den baggrund foreslås det, at der 
gennemføres 11 anlægsprojekter, heraf ét vejprojekt og 10 trafiksikkerhedsprojekter. Det samlede forslag 
til prioritering fremgår af vedlagte oversigt med vej- og trafiksikkerhedsprojekter.
Projekternes effekt opgøres i forhold til den forbedring, som projektet vurderes at have på eksempelvis 
trafiksikkerheden, hvis det realiseres. Parameteret ”Trafiksikkerhed” indebærer en vurdering af 
mulighederne for at forhindre uheld i forhold til de registrerede antal færdselsuheld. Det bemærkes, at det 
alene er politiregistrerede personskadeuheld og materielskadeuheld, der har betydning for projektets 
prioritet. Uheld, som ikke bliver registreret, indgår ikke i vurderingen, og de påvirker derfor ikke 
prioriteringen af projekterne.
Politiregistrerede uheld er færdselsulykker, som politiet indberetter. Politiet indberetter kun ulykker på veje 
eller område, som benyttes til almindelig færdsel og hvor politiet bliver involveret. Desuden skal mindst en 
af de involverede trafikanter være kørende (dvs. falduheld med fodgængere er ikke færdselsulykker). De 
politiregistrerede ulykker danner baggrund for den officielle ulykkesstatistik i [adresse].
Teknik og Miljø er i dialog med sygehusene, der modtager tilskadekomne fra trafikuheld i [adresse] 
Kommune. Dette med henblik på at de uheld, der registreres på sygehusene, bliver oplyst til kommunen. 
Hvis kommunen får oplysningerne om uheldet, herunder særligt årsagen til uheldene, kan oplysningerne 
indgå i vurderingen af, om der kan laves tekniske tiltag, som fremadrettet minimerer risikoen for tilsvarende 
trafikuheld.
Byråd
25-05-2021 19:00
Sagsnr. EMN-2020-35419
DokID: 2415909
Sagsbehandler julu
Nedenfor beskrives de trafiksikkerhedsprojekter og det vejprojekt, som foreslås realiseret. Den geografiske 
placering af alle de foreslåede projekter er vist i det vedlagte bilag ”Vej- og trafiksikkerhedsprojekter 2021”. 
Nedenfor refereres i overskrifterne til projektets angivelse i bilagets indholdsfortegnelse, som også er 
enslydende med projektangivelsen i økonomiafsnittet.
Vejudvidelse af [adresse] (projekt A)
Teknik og Miljø foreslår, at [adresse] (Rute 46) udvides med 0,5 meter i hver vejside på strækningen mellem 
Yda Jeppesen og [adresse]. Strækningen er ca. 1,5 kilometer. Vejudvidelsen vil bidrage til at forbedre 
fremkommeligheden samt øge trafiksikkerheden på strækningen.
Smalle veje kan bidrage til, at bilister ikke kører for hurtigt, men desværre medvirker de også til trafikuheld 
og utryghed for især lette trafikanter. Dertil er smalle veje også forbundet med meget vedligeholdelse af 
rabatter og vejkanter. En vejudvidelse til en vejbredde, der passer bedre til vejens trafikmængde og 
hastighed, kan derfor anbefales. 
Der er registreret ét uheld på strækningen de seneste 10 år (2011-2020). Ved at lave vejudvidelsen 
forventes uheldsrisikoen på strækningen at blive reduceret.
Cyklistforhold – Hammel og Hinnerup (projekt C og H)
Teknik og Miljø foreslår, at der ændres på cyklistforholdene i Hammel og Hinnerup.
I Hammel foreslås det at tilbagetrække den eksisterende dobbeltrettede sti langs [adresse] gennem 
krydset ved [adresse]. Tilbagetrækningen af stien vil medføre, at cyklisterne bliver pålagt vigepligten i 
stedet for bilisterne. Tiltaget vil medvirke til, at ulykkesrisikoen i krydset reduceres, idet cyklisternes 
opmærksomhed gennem krydset skærpes.
Inden for de seneste 10 år er der registreret ét uheld i krydset. 
I Hinnerup oplever cyklister at blive klemt af bilister, når de kommer til rundkørslen fra [adresse] og 
Bølvadsvej. Disse vejgrene har ingen stifremføringer, som de to øvrige vejgrene har. Teknik og Miljø 
foreslår derfor, at vejgrenene ved [adresse] og Bølvadsvej udvides med cykelbane lokalt ved tilslutningerne 
til rundkørslen.
Inden for de seneste 10 år er der registreret tre uheld i rundkørslen ved de to vejgrene.
Forbedring af kryds i Hinnerup (projekt B)
Teknik og Miljø anbefaler, at krydset mellem [adresse] og [adresse] i Hinnerup forbedret og 
tydeliggøres. 
Dette skal ske ved at fjerne den eksisterende brostens- og granitbelægning på [adresse] og erstatte det 
med asfalt. Belægningen på de sidste ca. 10 meter frem til krydset [adresse] er i dag 
med den samme type belægning som på [adresse] på den modsatte side af [adresse]. Denne 
sammenhæng kan være medvirkende til at bilister i ringere grad opfatter deres vigepligt.
Foruden udskiftning af belægningstypen på [adresse] vil der også blive arbejdet med skiltningen af 
krydset. Skiltningen vil blive ændret, så det bliver tydeligere, at der er et vejkryds.
I krydset mellem [adresse] og [adresse] er der registreret fire uheld inden for de seneste 10 år.
Afmærkning i åbent land (projekt G)
Teknik og Miljø foreslår, at der ved udvalgte kurver på [adresse], Arne Laursen, [adresse], [adresse] 
og [adresse] opsættes skilte for at skærpe trafikanternes opmærksomhed på vejens forløb, således de kan 
nå at tilpasse hastighederne inden skarpe og uoverskuelige kurver.
Samlet for de udvalgte kurver, er der de seneste 10 år registreret tre uheld.
Fartdæmpning – Hinnerup og [adresse] (projekt E og J)
Teknik og Miljø foreslår, at der etableres fartdæmpende foranstaltninger på Rønvangen i Hinnerup.
Rønvangen er en fordelingsvej, der forsyner hele det lukkede boligområde beliggende omkring Rønvangen, 
Egevænget, [adresse] og Overdrevet. Fordelingsvejen indbyder til høj fart på grund af vejens lige og 
lange strækning på ca. 700 meter. Det foreslås, at der opsættes chikanesæt flere steder på strækning, for 
i højere grad at kunne holde blisters hastighed på 50 km/t.
[adresse] i [adresse] anvendes i større grad som gennemfartsvej mellem [adresse] og [adresse]. 
Med sit lige forløb på ca. 400 meter indbyder strækningen samtidig til høj fart. Derfor foreslår Teknik og 
Miljø, at der opsættes chikaner på strækningen for at holde hastigheden på 50 km/t, og for at flytte den 
gennemgående trafik til [adresse].
[adresse] – Hinnerup (projekt I)
Teknik og Miljø foreslår, at der etableres en krydsningshelle på [adresse] i Hinnerup. Krydsningshellen vil 
medføre en mere sikker krydsning af vejen for fodgængere og cyklister, idet vejen kan krydses i to tempi 
med et ”helle” i midten. Krydsningshellen vil samtidig også skabe en bedre sammenhæng i stisystemet på 
den [adresse] og vestlige side af [adresse]. Krydsningshellen vil kræve en mindre lokal vejudvidelse.
[adresse] – Hammel, [adresse] og Hadsten (projekt D, F, K)
For at forbedre trafiksikkerheden og skabe mere tryghed omkring skolerne anbefaler Teknik og Miljø, at 
der laves tiltag ved [adresse] i Hammel, [adresse] i [adresse] og ved Østervangskolen i 
Hadsten.
Ved [adresse] i Hammel foreslår Teknik og Miljø, at der på [adresse] etableres fartdæmpende 
foranstaltninger, det vil sige ca. 100 meter fortov på den nordlige side og cykelbaner på strækningen. 
Tiltaget skal medvirke til at holde hastigheden nede og til at lave et naturligt krydsningspunkt ved 
stiudmundingen, samt sikre et areal forbeholdt cyklister. I forbindelse med projektet vil der blive undersøgt 
om hastigheden kan nedsættes til 40 km/t. Derudover foreslås det, at den eksisterende helle/chikane på 
[adresse] omkring [adresse] ændres til en krydsningshelle. Krydsningshellen vil medvirke til at 
skoleelever øst for [adresse] får en mere sikker krydsning af vejen.
På [adresse] ved [adresse] anbefaler Teknik og Miljø, at der etableres fortov i den vestlige side af 
vejen. For at kunne gå på fortovet i dag krydser skoleelever fra [adresse], [adresse] én gang og [adresse] 
to gange. Etableringen af fortovet i den vestlige side af [adresse] vil derfor kunne fjerne to unødvendige 
krydsninger.  
På [adresse] ved [adresse] i Hadsten anbefaler Teknik og Miljø, at der etableres en helle i den 
eksisterende spærreflade ved ”kys og kør”-banen. Helleanlægget vil sikre, at bilister ledes ud på kørebanen 
i stedet for at køre gennem spærrefladen. Dette medfører samtidig, at de bløde trafikanters krydsning 
forbedres væsentligt. 
Trafiksikkerhedskampagner
Teknik og Miljø anbefaler, at der i lighed med tidligere år afsættes et beløb på 150.000 kr. til 
trafiksikkerhedskampagner. Kampagnerne vil sikre en vedvarende indsats for følgende områder:

Synliggørelse af skoleveje

Færre krydsulykker

Hindring af spirituskørsel

Lavere fart

Mindre uopmærksomhed.
Realiseringen af vej- og trafiksikkerhedsprojekterne forventes at medføre en øget CO2-udledning, da 
særligt vejudvidelsen vil medføre et ressourceforbrug til etableringen. Nina Kristoffersen tiltag, 
herunder forbedrede skoleveje kan omvendt bidrage til lavere hastigheder på vejnettet og mindre kørsel 
med børn til/fra skole og dermed en mindre CO2-udledning.
ØKONOMI
Der søges om en anlægsbevilling på 1,5 mio. kr. til nedenstående vejprojekt og 2,0 mio. kr. til nedenstående 
trafiksikkerhedsprojekter. Bevillingen finansieres af de afsatte rådighedsbeløb i Budget 2021-24 til mindre 
vejanlægsprojekter (A-236) og til trafiksikkerhedsprojekter (A-234). Teknik og Miljøs vurdering af 
projekternes anslåede økonomi er følgende:
 
Vejprojekter
Budget kr. 
A
Vejudvidelse 5,8 m – 6,8 m Tingvej ([adresse])
1.500.000
Samlet udgift
1.500.000
Trafiksikkerhedsprojekter
Budget kr. 
B
Forbedre kryds [adresse] (Hinnerup)
120.000
C
Tilbagetrækning af dobbeltrettet sti Anbækvej / Ringvejen 
(Hammel)
300.000
D
Fartdæmpning, fortov, cykelbaner [adresse] Gl. [adresse] 
(Hammel)
285.000
E
Fartdæmpning Rønvangen (Hinnerup)
110.000
F
Fortov [adresse] ([adresse])
200.000
G
Afmærkning af kurver (Åbent land)
100.000
H
Udvidelse af 2 vejgrene i rundkørsel [adresse] Bølvadsvej 
(Hinnerup)
200.000
I
[adresse] (Hinnerup)
250.000
J
[adresse] ([adresse])
125.000
K
Klavs Holst (Hadsten)
65.000
Trafiksikkerhedskampagner
150.000
Samlet udgift
1.905.000
Ovenstående forslag til disponering betyder, at der resterer et anlægsbeløb på 95.000 kr. i forhold til det 
afsatte beløb i budgettet. Det foreslås, at beløbet anvendes til eventuelle ekstraudgifter vedrørende vej- og 
trafiksikkerhedsprojekterne.
Favrskov Kommunes årlige udgifter til drift og vedligehold af de foreslåede vej- og trafiksikkerhedsprojekter 
udgør overslagsmæssigt henholdsvis 15.000 kr. og 20.000 kr. Det foreslås, at udgiften på i alt 35.000 kr. 
indarbejdes i forbindelse med den tekniske budgetlægning for Budget 2022-25.
INDSTILLING
Direktøren for Teknik og Miljø indstiller til Byrådet:
1.
At der gives en anlægsbevilling på 1,5 mio. kr. til igangsættelse af et vejprojekt finansieret af det 
afsatte rådighedsbeløb i Budget 2021-24.
2.
At der gives en anlægsbevilling på 2,0 mio. kr. til igangsættelse af trafiksikkerhedsprojekter og 
trafiksikkerhedskampagner finansieret af det afsatte rådighedsbeløb i Budget 2021-24.
3.
At der i nødvendigt omfang kan igangsættes ekspropriationsprocedure med henblik på at erhverve 
rettigheder til arealer til udvalgte trafiksikkerhedsprojekter.
4.
At godkende en udvidelse af driftsbudgettet til vejvedligeholdelse på 35.000 kr. årligt fra 2022, der 
indarbejdes i den tekniske budgetlægning for 2022-25.
BESLUTNING
.
Teknik- og Miljøudvalget, 6. maj 2021:
Fraværende: Ingen
Indstilles godkendt.
Økonomiudvalget, 18. maj 2021:
Fraværende: Ingen
Indstilles godkendt.
Byrådet, 25. maj 2021:
Fraværende: Jano Iversen
Godkendt.
Bilag
1.
Teknisk Prioriteringskatalog 2021 (607158)
2.
Vej- og trafiksikkerhedsprojekter 2021 (2416787)
